ଝାରସୁଗୁଡା୨୪/୧ଃ ଝାରସୁଗୁଡାରେ ଜିଲ୍ଲା ଯୁବ କଂଗ୍ରେସର ବୈଠକ ଅନୁଷ୍ଠିତ ହୋଇଯାଇଛି। ଏହି ବୈଠକରେ ରାଜ୍ୟ ଯୁବ କଂଗ୍ରେସର ସଭାପତି ସ୍ମୃତି ରଞ୍ଜନ ଲେଙ୍କା ଯୋଗ ଦେଇଥିଲେ। ଗତ ୨୧ ବର୍ଷ ହେଲା ରାଜ୍ୟ ସରକାର ଯୁବ ସମାଜକୁ ଅବହେଳା କରିଥିବା ସେ କହିଥିଲେ। ନିର୍ବାଚନ ଆସିଲେ ଯୁବନୀତି ପ୍ରଣୟନ କଥା ମନେ ପଡେ।
ରାଷ୍ଟ୍ରୀୟ ଯୁବ କଂଗ୍ରେସର ସାଧାରଣ ସଂପାଦିକା ପ୍ରତିଭା ରଘୁବଂଶୀ କହିଛନ୍ତି ଯେ, କେନ୍ଦ୍ର ସରକାରଙ୍କ କୃଷକ ମାରଣା ବିଲ ପାଇଁ ଦୁଇ ମାସରୁ ଊର୍ଦ୍ଧ୍ୱ ସମୟ ଧରି ଚାଷୀମାନେ ରାସ୍ତାରେ ପଡି ରହିଛନ୍ତି। ରାଜ୍ୟରେ ଯୁବ କଂଗ୍ରେସର ସଂଗଠନକୁ ତୃଣମୂଳ ସ୍ତରରୁ ସୁଦୃଢ଼ କରିବା ଲକ୍ଷରେ ଯୁବ କଂଗ୍ରେସ ନେତାମାନେ ରାଜ୍ୟର ସବୁ ପ୍ରାନ୍ତକୁ ଗସ୍ତ କରୁଛନ୍ତି। ଯୁବ କଂଗ୍ରେସର ଏହି ସମ୍ମିଳନୀରେ ଅନ୍ୟମାନଙ୍କ ମଧ୍ୟରେ ଯୁବ କଂଗ୍ରେସର ରାଷ୍ଟ୍ରୀୟ ସଂପାଦକ ରିୟାଜୁଲ ଅନସାରୀ ଓ ଜିଲ୍ଲା କଂଗ୍ରେସ ସଭାପତି ଭରତ ଅବସ୍ଥି ବୈଠକରେ ଯୋଗ ଦେଇ ଦଳୀୟ ଯୁବକର୍ମୀମାନଙ୍କୁ ସଂଗଠିତ ହେବାକୁ ଅହ୍ୱାନ ଦେଇଥିଲେ।
